जैविक कंपनी के साथ रिसर्च को लेकर काम करेगा एचपीयू
शिमला| प्रदेशविश्वविद्यालय के जैव प्रौद्योगिकी विभाग ने सोलन जिला में स्थित जैविक कंपनी से शैक्षणिक आदान-प्रदान के लिए समझौता ज्ञापन पर हस्ताक्षर किए हैं। एचपीयू की ओर से कुलपति प्रो. एडीएन वाजपेयी और जैविक कंपनी के प्रतिनिधि राजीव राय सचदेव ने यह हस्ताक्षर किए। इस ज्ञापन के अनुसार दोनों संस्थान प्रशिक्षित मानव संसाधन, रोजगार विकास के लिए नई संभावनाएं तलाशने और एचपीयू को जैव प्रौद्योगिकी तकनीक के सहयोग से प्रदेश में उपलब्ध जैव प्रौद्योगिकी के अपार भंडार एवं उपलब्ध क्षमताओं के दोहन के लिए विशेष रूप से जीवन शैली के साथ-साथ स्वास्थ्य क्षेत्र को भी प्रमुखता से शोध कार्य में लाने की योजना है।
समझौता ज्ञापन के अनुसार दोनों संस्थान संयुक्त रुप से हिमाचली सिल्क और ऊनी वस्त्र उद्योग में निर्माण के लिए उपयोग होने वाली जैव प्रौद्योगिकी तकनीकी के लिए संसाधन युक्त नैटवर्क तैयार किया जाएगा। जिससे उत्पादकों, किसानों छोटे स्तर के व्यापारियों को अधिक धन अर्जित होकर रोजगार भी उपलब्ध हो सके। कुलपति प्रो. एडीएन वाजपेयी का कहना है कि विश्वविद्यालय का जैव प्रौद्योगिकी विभाग जैव संसाधनों के अधिकतम उपयोग के लिए कृत संकल्प है और इसके लिए शोध एवं विकास गतिविधियों को और अधिक बढ़ावा दिया जाएगा। इसके अनुसार हर्बल तथा हिमाचली सिल्क का उपयोग सुंदर और स्वस्थ शरीर तथा बेहतरीन जीवन शैली के लिए वस्त्र तैयार करने के लिए किया जाएगा। जैविक रूप से उगी जड़ी-बूटियों का संस्करण इस प्रकार किया जाएगा।
hin_Deva hin_Deva hin_Deva